b'\n_START_ARTICLE_\nKrzysztof Oliwa\n_START_SECTION_\nSeuraura\n_START_PARAGRAPH_\nKauden 1991\xe2\x80\x931992 Oliwa pelasi kotimaassaan Puolassa, jossa edusti GKS Tychya. Vuonna 1993 New Jersey Devils varasi h\xc3\xa4net kolmannella kierroksella. Oliwa pelasi vuodet 1993\xe2\x80\x931995 AHL:n, ECHL:n ja IHL:n v\xc3\xa4lill\xc3\xa4. Ensimm\xc3\xa4isen NHL-ottelunsa h\xc3\xa4n pelasi kaudella 1996\xe2\x80\x931997 Devilsin paidassa, mutta ensimm\xc3\xa4isen kokonaisen NHL-kautensa h\xc3\xa4n pelasi kaudella 1997\xe2\x80\x931998. Vuonna 2000 Oliwa voitti Stanley Cupin._NEWLINE_Oliwa aloitti kautensa 2000\xe2\x80\x932001 Columbus Blue Jacketsissa, mutta siirtyi loppukaudeksi Pittsburgh Penguinsiin, jossa pelasi vuoteen 2002 asti. Kauden 2002\xe2\x80\x932003 h\xc3\xa4n aloitti New York Rangersissa, mutta pelasi loppukauden Boston Bruinsissa. Kauden 2003\xe2\x80\x932004 Oliwa pelasi Calgary Flamesissa._NEWLINE_Ty\xc3\xb6sulkukaudella 2004\xe2\x80\x932005 Oliwa pelasi yhden pudotuspeliottelun Podhale Nowy Targissa, Puolan liigassa. Kaudella 2005\xe2\x80\x932006 Oliwa pelasi kolme peli\xc3\xa4 New Jersey Devilsiss\xc3\xa4, mutta h\xc3\xa4net siirrettiin waivers-listalle ja h\xc3\xa4n lopetti uransa kev\xc3\xa4\xc3\xa4ll\xc3\xa4 2006.\n_START_SECTION_\nMaajoukkueura\n_START_PARAGRAPH_\nOliwa edusti Puolaa MM-kisoissa 2002. Kuudessa pelaamassaan MM-ottelussa Oliwa teki yhden maalin ja antoi kaksi maaliin johtanutta sy\xc3\xb6tt\xc3\xb6\xc3\xa4. N\xc3\xa4iden lis\xc3\xa4ksi h\xc3\xa4n istui j\xc3\xa4\xc3\xa4hyll\xc3\xa4 22 minuuttia.  Oliwa pelasi Puolan maajoukkueessa my\xc3\xb6s 2005 Olympiakarsintaturnauksessa. Kuuden ottelun saldoksi j\xc3\xa4i 1+1 ja 34 j\xc3\xa4\xc3\xa4hyminuuttia. _NEWLINE_Vuonna 1991 h\xc3\xa4n pelasi alle 18-vuotiaiden EM-kisoissa ja 1992 alle 20-vuotiaiden B-sarjan MM-kisoissa.\n_START_SECTION_\nValmennusura\n_START_PARAGRAPH_\nPelaajauransa j\xc3\xa4lkeen Oliwa toimi nelj\xc3\xa4n kauden ajan Yhdysvalloissa USPHL-junioriliigassa pelaavan Kalaska Rhinos -joukkueen p\xc3\xa4\xc3\xa4valmentajana ja General Managerina. Joukkue lopetti toimintansa kesken kauden 2017-2018.'